钦定古今图书集成/明伦汇编/官常典/第543卷 > 《耿恭传论》同前
## 钦定古今图书集成/明伦汇编/官常典/第543卷 > 《耿恭传论》同前

论曰：余初读《苏武传》，感其茹毛穷海，不为大汉羞。后
览耿恭疏勒之事，喟然不觉，涕之无从。嗟哉！义重于
生，以至是乎！昔曹子抗质于柯盟，相如申威于河表，
盖以决一旦之负，异乎百死之地也。以为二汉当疏
高爵，宥十世。而苏君恩不及嗣，恭亦终填牢户。追诵
《龙蛇》之章，以为叹息。